জাতীয় কবি কাজী নজরুল ইসলাম বিশ্ববিদ্যালয়ে ২০১৫-২০১৬ শিক্ষাবর্ষে ১ম বর্ষ স্নাতক শ্রেণিতে আজ ২২-১১-২০১৫ তারিখ বৃহস্পতিবার ‘ঘ’ ইউনিটের ভর্তি পরীক্ষা শুরু হয় । পর্যায়ক্রমে আগামী ৪ দিনে অবশিষ্ট ৪ টি ইউনিটের ভর্তি পরীক্ষা অনুষ্ঠিত হবে। ঘ-ইউনিটে ৩ টি বিভাগ: অর্থনীতি বিভাগ, লোক প্রশাসন ও সরকার পরিচালনবিদ্যা বিভাগ এবং আইন ও সরকার বিভাগ রয়েছে। সকাল ১১:০০ ঘটিকা হতে ১২:০০ ঘটিকা পর্যন্ত বিজোড় রোল নম্বরধারী এবং বেলা ০৩:০০ ঘটিকা হতে ০৪:০০ ঘটিকা পর্যন্ত জোড় রোল নম্বরধারী পরীক্ষার্থীদের পরীক্ষা অনুষ্ঠিত হয়। ‘ঘ’ ইউনিটে মোট আবেদন পড়েছিল ৭০৮৪ টি আর আসন সংখ্যা ১৮০। পরীক্ষা শুরুর পর বিশ্ববিদ্যালয়ের মাননীয় ভাইস-চ্যান্সেলর প্রফেসর ড. মোহীত উল আলম বিভিন্ন পরীক্ষা কেন্দ্র ঘুরে দেখেন। পরীক্ষা কেন্দ্রে পরীক্ষার্থীদের উপস্থিতির হার এবং শান্তিপূর্ণ পরিবেশ দেখে তিনি সন্তোষ প্রকাশ করেন। এসময় তাঁর সাথে ছিলেন মাননীয় ট্রেজারার প্রফেসর এ এম এম শামসুর রহমান, ব্যবসায় প্রশাসন অনুষদের ডীন প্রফেসর ড. সুব্রত কুমার দে, সামাজিক বিজ্ঞান অনুষদের ডীন প্রফেসর ড. মোঃ হাবিবুর রহমান, কলা অনুষদের ডীন প্রফেসর ড. মো: মাহবুব হোসেন, রেজিস্ট্রার (অতিরিক্ত দায়িত্ব) মো: ফজলুল কাদের চৌধুরী, অর্থনীতি বিভাগের বিভাগীয় প্রধান প্রফেসর ড. মো: নজরুল ইসলাম, সঙ্গীত বিভাগের বিভাগীয় প্রধান প্রফেসর ড. মুশাররাত শবনম এবং পরীক্ষা নিয়ন্ত্রক ড. নির্মল চন্দ্র সাহা।